Bjørånes stasjon

Bjørånes stasjon var en jernbanestasjon på Rørosbanen i Stor-Elvdal kommune. Den åpnet som Bjøraanæset stoppested i 1881. Navnet ble endret til Bjøraanæsset ca. 1883, til Bjøraaneset i 1894, til Bjøråneset i 1921 og til Bjørånes i 1926. Stedet fikk kryssingsspor i 1911. Stoppestedet ble oppgradert til stasjon i 1923 og nedgradert til stoppested i 1932 og til holdeplass i 1947. Holdeplassen ble nedlagt i 1985.

I begynnelsen ble en vokterbolig (ark. Georg Bull) fra 1877 tatt i bruk som ekspedisjonsbygning. En ny ekspedisjonsbygning ble oppført i 1956, og i 1958 ble den gamle bygningen solgt til nedriving sammen med et uthus og et vanntårn. Den nye ekspedisjonsbygningen ble revet i 1983. Det er bare enkeltspor på stedet i dag.

 Kilder 




 Eksterne lenker 

Kategori:Jernbanestasjoner på Rørosbanen
Kategori:Jernbanestasjoner i Hedmark
Kategori:Nedlagte jernbanestasjoner i Norge
Kategori:Samferdsel i Stor-Elvdal
Kategori:Jernbanestasjoner åpnet i 1881
Kategori:Jernbanestasjoner nedlagt i 1985
Kategori:Tidligere byggverk i Innlandet